《草堂寺有怀东阳辉老》
元代·叶颙

萧寺荒凉绕翠屏，高僧无复定诗盟。雨侵深径苔花冷，风度浮云柳絮轻。

岩下古碑遗旧迹，亭前流水诉新声。昔年高座谭经地，夜夜虚堂贮月明。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。